
(Procedura legislativă specială – consultare)
Parlamentul European,
–	având în vedere propunerea Băncii Europene de Investiții adresată Consiliului de a modifica statutul Băncii Europene de Investiții (13182/2024),
–	având în vedere articolul 308 din Tratatul privind funcționarea Uniunii Europene, în temeiul căruia a fost consultat de către Consiliu (C10‑0105/2024),
–	având în vedere articolul 84 din Regulamentul său de procedură,
–	având în vedere raportul Comisiei pentru bugete (A10-0013/2024),
1.	aprobă propunerea;
2.	invită Consiliul să informeze Parlamentul în cazul în care intenționează să se îndepărteze de la textul aprobat de acesta;
3.	solicită Consiliului să îl consulte din nou în cazul în care intenționează să modifice în mod substanțial textul aprobat de Parlament;
4.	încredințează Președintei sarcina de a transmite Consiliului, Comisiei, Băncii Europene de Investiții, precum și parlamentelor naționale poziția Parlamentului.

